
This article presents the discovery of a small and hitherto unknown population of the 
Chequered Blue Scolitantides orion on the Swedish side of Iddefjorden/Idefjorden, south- 
western Sweden, 24 May 2009. Two or three adults were observed on a cloudy day, and 
a total of 67 eggs were found on 29 specimens of the host plant Orpine Hylotelephium 
maximum. The exact site, northeast of Strömstad in Bohuslån, is regarded as small and 
vulnerable, and will for now be kept secret. As of recent localities, this is by far the west- 
ernmost known in Sweden, but old localities are known from further west. The new site is, 
however, less than 10 km from a viable population on the Norwegian side of the fjord. The 
species” known distribution in Scandinavia stretches from south-eastern Norway, through 
the middle, calcareous parts of Sweden and into southern Finland. In Norway it is a coastal 
species, whereas in Sweden and Finland it can also be found inland. Since the 1970ies, 
the species has seriously declined in all three countries. The most important threats are 
probably overgrowing and urban or industrial development. The number of provinces with 
recent populations in Finland, Sweden and Norway are, respectively, two, three and two 


and it is red-listed in all three countries. 

Innledning 

Scolitantides orion (klippeblåvinge på norsk og 
fetörtsblåvinge på svensk, Fig. 1, 2) er etter sterk 
tilbakegang siden 1970-tallet nå svært sparsomt 
utbredt i Finland (to områder/provinser), Sverige 
(tre områder/provinser) og Norge (to områder/ 
provinser), og regnes som sårbar 1 førstnevnte 
og som sterkt truet i de to sistnevnte landene 
(Rassi et al. 2001, Gårdenfors 2005, 2010, Kålås 
et al. 2006, Endrestøl et al. 2009, Direktoratet 
for naturforvaltning 2010, Elmquist in prep.). 
Arten er aldri påvist i Danmark (Top-Jensen & 
Fibiger 2009, M. Top-Jensen pers. medd.). Den 
er fredet i Finland og Norge, men ikke i Sverige. 
De viktigste truslene antas å være gjengroing 


og nedbygging av artens leveområder. S. orion 
skal tidligere ikke være påvist på svensk side av 
Iddefjorden/Idefjorden, og funnet fra 2009 som 
beskrives under blir det vestligste av de eksister- 
ende 1 Sverige. 

Det gjøres oppmerksom på at forskjellige kilder 
kan operere med ulike definisjoner og sprikende 
bruk av begreper som "*område”/”provins”, *lo- 
kalitet” (ofte ikke brukt i tråd med definisjonen 
til IUCN), “forekomst” og “populasjon”. Av hen- 
syn til dette, samt tidvis litt uoverensstemmelse 
mellom noen kilder og at det er tre land å for- 
holde seg til (med ulike geografiske/administra- 
tive inndelingssystemer og begrepsbruk), nyttes 
det ofte runde formuleringer i denne artikkelen. 

Figur l.S. orion sittende på fjorårsblomst av H. max- 
imum ved Torpbukta i Halden, Norge 3. juni 2007. 


Chequered Blue at Orpine near Torpbukta, Halden, 
Norway June 3 2007. Foto: Christian Steel. 


Forekomst i Skandinavia 

De siden 1800-tallet drøyt 20 kjente lokalitetene 
for S. orion i Sverige befinner seg innen noen 
avgrensede regioner: I vest fra midtre Bohus- 
lån til Vånerns sørspiss og et stykke opp langs 
kysten i Dalsland; ved Vätterns nordre ende i 
Våstergötland, 1 øst dels ved Bråviken og Slåt- 
baken i Östergötland; i skjærgården i Söder- 
manland og Uppland; samt på et par innlands- 
lokaliteter i Södermanland (Eliasson 2007). C.- 
Å. Pettersson tok to eksemplarer av arten ved 
Tjårnö biologiske stasjon utenfor byen Ström- 
stad nord i Bohuslän (Västra Götalands lån) 
28. mai 1964 (H. Elmquist pers. medd.). Denne 
lokaliteten befinner seg grovt sett et par mil 
sørvest for og ligger nærmest den nye som ble 
oppdaget ved Iddefjorden 1 2009. 

Inventeringer i Södermanlands lån 1 peri- 
oden 2005—2009 har imidlertid avdekket over 
20 hittil ukjente forekomster av arten innen et 
forholdsvis lite område; nesten utelukkende ved 
Marvikarna i Strängnäs kommune (Elmqvist 

Figur 2. Det ene av to dyr, en hunn, av S. orion 
(fetörtsblåvinge) forfatterne tok med fra svensk side 
av Iddefjorden 24. mai 2009. Eksemplaret er prepar- 
ert av Leif Aarvik og fotografert av Karsten Sund, 
begge ved Naturhistorisk museum, Universitetet i 
Oslo. 


One of two Chequered Blues, a female, collected at 
the site near Iddefjorden in 2009. 


& Carlsson 2009, Carlsson & Elmquist 2009, 
Elmquist in prep.). Den er ikke gjenfunnet i 
Stockholms lån til tross for mye inventering der 
på 2000-tallet (Eliasson 2001, Palmqvist 2006, 
2007, 2009). Alle de ganske mange kjente pop- 
ulasjonene av S. orion vest i Sverige forsvant 
allerede for omtrentlig 40—50 år tilbake, men det 
foreligger et enkelt funn fra Halleberg for rundt 
10 år siden (N. Ryrholm pers. medd.). Arten 
var ganske vanlig på flere steder fra Uddevalla 
til Koster og på Halle-Hunneberg, samt på lo- 
kaliteter med kalkskifer i Dalsland. De største 
svenske forekomstene av S. orion befinner seg 
nå ved henholdsvis Bråviken og Marvikarna. 

I Norge er arten kjent fra rundt 20 lokaliteter; 
langs kysten fra svenskegrensa via Oslo og til 
Arendal i Aust-Agder. Til forskjell fra i Finland 
og Sverige, er det i Norge ikke påvist noen inn- 
landsforekomster. Nå kjenner vi kun til en større 
populasjon i Halden kommune ved Iddefjorden 
og en, sannsynligvis liten, i Tvedestrand kom- 
mune 1 Aust-Agder (Endrestøl m.fl. 2009). 

igur 3. Roald Bengtson peker på H. maximum med 
minst fire egg av S. orion på svensk side av Iddefjord- 
en 24. mai 2009. 


Roald Bengtson pointing at a specimen of Orpine with 
eggs of Chequered Blue. Foto: Kjell Magne Olsen. 


Figur 5. Deler av 
biotopen der egg 
og voksne av $. 
orion ble påvist på 
svensk side av Id- 
defjorden 24. mai 
2009. 


Eggs and adults 
were documented 
at this locality on 
the Swedish side 
of  Idde-fjorden 
on May 24 2009. 
Foto: Kjell Magne 
Olsen. 





Fetörtsblåvinge på svenske side av Iddefjorden 





De Je å Å ST aT ` 
í Der in Lar Jå 


Figur 4. H. maximum med minst fire egg av S. orion 
på svensk side av Iddefjorden 24. mai 2009. 


Åt least four eggs of Chequered Blue is present on this 
Orpine. Foto: Kjell Magne Olsen. 

Funnene 24. mai 2009 

Den 16. mai 2009 var Heimo O. Pöyhönen og 
Roald Bengtson på norsk side av Iddefjorden 
og vurderte et område like over på svensk side 
som lovende for S. orion. Det viste seg å holde 
stikk, men for øvrig fant forfatterne av denne 
artikkelen ikke mange potensielle områder på 
svensk side langs Iddefjorden 24. mai 20009, til 
tross for at en lengre strekning ble undersøkt. 
Som beskrevet under fant vi arten kun på én lo- 
kalitet der. Heller ikke på norsk side av fjorden 
ser det lovende ut mange steder. 

Det var en tilsynelatende liten og overveiende 
østvendt lokalitet på kanskje et par tusen m? der 
vi observerte 2-3 voksne av S. orion, samt fant 
67 egg av arten fordelt på 29 eksemplarer av 
vertsplanten Hylotelephium maximum (kårleks- 
ört) bare noen titalls meter fra sjøen. Vi vet ikke 
om det først observerte individet, som for øvrig 
ble sett meget godt (men slapp unna håven), var 
identisk med ett av de to som noe senere ble 
samlet inn, men vi tror ikke det. Observasjonene 
fant sted mellom klokken 10:35 og 11:45. Lo- 
kaliteten er nord i Bohuslån (Våstra Götalands 
lån) og befinner seg under 10 km fra den gode 
norske i Halden. Det var nesten ikke sol under 
oppholdet vårt, noe som høyst sannsynlig har 
påvirket antall voksne på vingene der den da- 
gen. To flotte individer (begge i ettertid bestemt 
til hunkjønn; se for øvrig Fig. 2), samt to egg på 
ett og samme blad av H. maximum, ble tatt med 
som belegg og for prøvetaking med henblikk 
på eventuelle molekylære undersøkelser. Antall 
egg av S. orion på hver plante av H. maximum 
var følgende: 13 planter med 1 egg, 6 med 2 egg, 
6 med 3 egg, 2 med 4 egg, I med 7 egg og I med 
9 egg. Fig. 3 og 4 viser plante med egg. 

Lokaliteten, et landskap av svaberg og 
moderate klipper, ga generelt et enkelt og fat- 
tig inntrykk (Fig. 5). Det var bra med Pinus syl- 
vestris, Populus tremula, Juniperus communis, 
Calluna vulgaris og en del H. maximum. Av 
aktuelle nektarplanter i blomst så vi 1 hvert fall 
noen eksemplarer av Armeria vulgaris, Silene 
rupestris, Viola spp. og Antennaria dioica. Av 
dagsommerfugler i tillegg til S. orion hadde vi 
kun et individ av sørringvinge/svingelgråsfjåril 
Lasiommata megera under oppholdet vårt der. 

Perspektiver på situasjonen til S. orion ved 
Iddefjorden 

Våre undersøkelser på flere lokaliteter 24. mai 
indikerer at S. orion på svensk side av Iddefjord- 
en kanskje kun finnes på et lite areal der vi fant 
den, men det er dog alt for tidlig å konkludere. 
Et par andre lokaliteter virker brukbare, og det 
samme gjelder kanskje også for norsk side. I 
1993 ble flere individer av arten fulgt med kik- 
kert mens de fløy fra norsk side av Iddefjorden 
og over mot Sverige (Tangen 1999). Flyge- 
tiden til S. orion varierer naturligvis med vårens 
fenologi, samt lokalitetenes geografiske plas- 
sering og orientering/eksponering i forhold til 
solen. Flygetiden kan innledes så tidlig som før 
1. mai og så sent som etter 1. juni. I områder 
med lave tettheter er det lett å overse arten ved 
at man bommer på flygetiden eller ikke opp- 
dager noen individer på vingene (selv under op- 
timale forhold flyr hvert individ vanligvis ikke 
lenge 1 løpet av en dag). En effektiv metode er 
å lete etter egg på H. maximum, og det var slik 
forekomsten av S. orion på denne hittil ukjente 
lokaliteten ble oppdaget 1 2009. 

Spesielt inntil området på svensk side er bed- 
re undersøkt, anses det som viktig at nøyaktig 
stedsangivelse ikke kommer uvedkommende i 
hende. Området bør kanskje fredes og eventu- 
elle planlagte prosjekter der stoppes, for å hindre 
at denne eneste nåværende kjente populasjonen 
av arten vest i Sverige forsvinner. Uansett bør 
det pleies forsiktig for å hindre gjengroing. De- 
taljerte funnopplysninger er formidlet til svensk 
ekspertise, og det ideelle hadde vært et samar- 
beid mellom svenske og norske myndigheter for 
å forvalte den juvelen som S. orion virkelig er. 

lagts av en infångad hona (ET 131: 9). Fotograf 
år Jesper Lind. 

